cyanic-selkie/wikianc huggingface dataset:
బెర్నార్డ్ లిఖ్ టెన్ స్టైన్
బాల్యం నుండి వివాహం వరకు
చిన్నప్పటి నుండి బెన్ దర్జీ అయిన తన తండ్రి ఇజాక్ లిఖ్ టెన్ స్టైన్ విద్యని పుణికి పుచ్చుకొన్నాడు. చదువుకొనే వయసులోనే చేనేతలోనూ, ఇంజినీరింగ్ లోనూ మర్మాలను అవపోసన పట్టాడు. తండ్రి చూపు దెబ్బ తినడంతో పెద్ద కుమారుడైన బెన్ కుటుంబ భారాన్ని తన భుజాల పై వేసుకొన్నాడు. బెన్ రోజాను పెళ్ళి చేసుకొనే సమయానికి చాలా మార్పులు జరిగిపోయాయి. కోల్పోయిన స్వతంత్ర్యాన్ని పోలండ్ తిరిగి సంపాదించుకొన్నది. లోడ్జ్ క్జార్ ల పరిపాలన నుండి విముక్తి పొందినది.
శీలా సుభద్రాదేవి
రచనల నుండి ఉదాహరణ
ఈమె కవిత్వ స్వభావాన్ని తెలుసుకునేందుకు మచ్చుకు ఒక కవితలోని కొన్ని పంక్తులు : నా ఆకాశం నాదే నా మానాన నన్ను నడవనివ్వకుండా దుర్భిణీ చేత సారించి వెంట వెంటే తిరుగుతున్నావెందుకూ? నడకలో ఏ తప్పటడుగు పట్టించాలని ఆలోచనల్లో ఏ దృష్టికోణాన్ని ఫోకస్ చేయాలని మాటల్లో ఏ ప్రాంతీయతని ఎత్తి చూపాలని అక్షరాల్లో ఏ వర్ణపు పోగుల్ని సాగదీయాలని జీవితాన్ని ఏ చట్రం లో బంధించాలని ఇలా భూతద్దం తో నావెంట పడ్డావ్?
బెర్నార్డ్ లిఖ్ టెన్ స్టైన్
మొట్ట మొదటి డెనిం వస్త్రాలు
తన 43వ సంవత్సరంలో, 1937 లో బెర్నార్డ్ మొదటి సారిగా అమెరికా నేలని తాకాడు. తనకి గానీ తన కుటుంబానికి గానీ ఆంగ్లం అసలు తెలియదు. మన్ హట్టన్ లో బెన్ కుటుంబం నివాసముండేది. అమెరికాకి తన ప్రయాణంలో సూట్ కేసులతో బాటు కుట్టు మిషనులు ఎవరి దగ్గర ఉన్నవని గమనించాడు బెన్. ఫిలడెల్ఫియా లో దర్జీలకు మంచి గిరాకీ ఉన్నదని తెలుసుకొని అక్కడకు మకాం మార్చాడు. తండ్రి మరణించిన తర్వాత సిట్జర్ ల్యాండ్ నుండి తెప్పించిన బెర్నీనా అను కుట్టు మిషను తో ట్రౌజర్లు, షర్టులు, కోటులను కుట్టేవాడు. రోడియో రోడ్ షో కు కౌబాయ్ లకు తీసుకురావలసిన దుస్తుల కారు ప్రమాదానికి గురయ్యి తగులబడి పోవటంతో ఒక వ్యక్తి వచ్చి బెన్ ని రంగులమయంగా ఉండే గుడ్డలు కావాలని అడిగాడు. చిన్నప్పటి నుండి కౌబాయ్ లు అంటే ఇష్టం ఉన్న బెన్ 10 డెనిం షర్టులని తయారు చేసి ఒక్కరోజులో ఇచ్చేస్తానని వచ్చీ రాని ఇంగ్లీషులో మాటిస్తాడు.
చిన్నప్పుడు తను చదివిన కౌబాయ్ నవలల ఆధారంగా వారి అభిరుచులుకు అనుగుణంగా రాత్రంతా కుట్టిన షర్టుల ను చూసి ఆ వ్యక్తి సంతృప్తిని వ్యక్తం చేశాడు. అయితే బుల్ ఫైటింగ్ (రోడియో) లలో మామూల గుండీ (బొత్తా)లు సకాలంలో తెరుచుకోకపోవటం కౌబాయ్ ప్రాణాలకే ప్రమాదం తెచ్చిన ఘటనల దృష్ట్యా వాటి స్థానే 'స్నాప్ ఫాస్ట్నర్' (నొక్కుడు గుండీలు) లని వాడమని సలహా ఇస్తాడు. ఆ వ్యక్తి బెన్ ని తన స్నేహితులకి పరిచయం చేయటం, వారు తమకి కూడా బెన్ ని దుస్తులు కుట్టమని ఇవ్వటం, వ్యాపారం అభివృద్ధి కోసం తను కన్సాస్ నగరానికి వెళ్ళటం జరిగాయి. ఇప్పుడిక బెన్ వద్దకు కొలొరాడో, టెక్సాస్, క్యాలిఫోర్నియా నుండి వచ్చి దుస్తులు కుట్టించుకొనేవారు. సంగీతకారులు, జానపద గాయకులు, సైన్యాధికారులు, నటుల వద్ద కూడా బెన్ పని చేస్తూ ఉండేవాడు.
శీలా సుభద్రాదేవి
రచనల నుండి ఉదాహరణ
.......................... ......................... .......................... ..........................
ఏ సాహిత్యరాజకీయాల్తోనో ఎక్కడికక్కడ ముఠాలు కట్టి స్వార్ధప్రయోజనాల్ని మడిగానో దడిగానో పరిధులు చుట్టుకుని కూర్చున్నప్పుడుమాత్రమే అక్షరాలు కూడా మసిబారి రంగు తేలిపోతాయ్ అలా కానప్పుడు ఏ అక్షరాలైనా పదాలపక్షులై ఆకాశకాగితం నిండా పంక్తులుపంక్తులుగా విహంగయానం చేస్తూనే వుంటాయ్ అదే కదా నేను చేస్తున్నది గూటిపక్క ఆకుపచ్చని కొమ్మపై కూర్చుని ఆలోచనల్ని ఆలపిస్తున్న నన్ను ఏ పంజరం లోనో బంధించి ఏ చూరుకో వేలాడదీయాలని చూస్తావెందుకు?
బెర్నార్డ్ లిఖ్ టెన్ స్టైన్
రోడియో క్రీడాకారుల కోసం ఉద్భవించిన వ్రాంగ్లర్ 13 MZW జీన్స్
దూడలని తరిమి బంధించటం, పొగరుబోతు గుర్రాలని నియంత్రించగలగటం, ఎద్దుల పైకి ఎక్కీ స్వారీ చేయగలగటం రోడియోలో భాగం కావటం మూలాన ఇవి చేసే వ్యక్తుల బట్టలు చూడటానికి ఆకర్షణీయంగానే కాకుండా సౌకర్యంగా ఉంటూ శరీర కదలికను అడ్డుకోకుండా కూడా ఉండాలి. కౌబాయ్ లతో బెన్ కున్న పరిచయం వారి దుస్తులను రూపొందించటంలో అనుభవాన్ని గమనించి బ్లూ బెల్ కంపెనీ అతనికి దర్జీగా అవకాశం ఇచ్చింది.
శీలా సుభద్రాదేవి
మూలాలు
వర్గం:తెలుగు కవయిత్రులు వర్గం:తెలుగు కథా రచయితలు వర్గం:రచయిత్రులు వర్గం:1949 జననాలు వర్గం:విజయనగరం జిల్లా రచయిత్రులు వర్గం:విజయనగరం జిల్లా కవయిత్రులు వర్గం:రచయితలైన భార్యాభర్తలు
బెర్నార్డ్ లిఖ్ టెన్ స్టైన్
రోడియో క్రీడాకారుల కోసం ఉద్భవించిన వ్రాంగ్లర్ 13 MZW జీన్స్
13 మార్లు జీన్స్ ఆకృతిని కౌబాయ్ లకి అనుగుణంగా మార్చి ఐదు జేబులు, స్ట్రెయిట్ ట్రౌజర్ లెగ్స్, గడియారానికి ఊహించని చోట జేబు ని రూపొందించి దానికి 13 MZW (13 tries, man’s western zipper) ట్రౌజర్లని తయారు చేశాడు. బొత్తాలని కాకుండా జిప్ ని ప్రయోగించిన మొట్టమొదటి ట్రౌజర్లు అవి. బ్లూ బెల్ కంపెనీ సంప్రదింపుల తర్వాత, వ్రాంగ్లర్ అనునది కౌబాయ్ కి పర్యాయపదం కావటంతో ఆ ట్రౌజర్లని అదే పేరుతో పిలిచేవారు.
కోస్టి
కోస్టి 2023లో తెలుగులో విడుదలైన హార్రర్‌ కామెడీ డ్రామా సినిమా. తమిళంలో ‘ఘోస్టీ’ పేరుతో విడుదలైన ఈ సినిమాను తెలుగులో ‘కోస్టి’ పేరుతో గంగా ఎంటర్‌టైన్‌మెంట్స్‌ బ్యానర్‌పై నిర్మించిన ఈ సినిమాకు కళ్యాణ్ దర్శకత్వం వహించాడు. కాజల్ అగర్వాల్, రాధికా శరత్‌ కుమార్‌, యోగి బాబు, కేఎస్‌ రవికుమార్‌ ప్రధాన పాత్రల్లో నటించిన ఈ సినిమాను 2023 మార్చి 22న విడుదలవగా, ఏప్రిల్‌ 7న జీ-5 ఓటీటీలో స్ట్రీమింగ్‌ కానుంది.
బెర్నార్డ్ లిఖ్ టెన్ స్టైన్
రోడియో క్రీడాకారుల కోసం ఉద్భవించిన వ్రాంగ్లర్ 13 MZW జీన్స్
రోడియో బెన్ 1979 లో కన్ను మూశాడు.
కోస్టి
మూలాలు
వర్గం:2023 తెలుగు సినిమాలు
విటమిన్ షి
విటమిన్ షి 2020లో విడుదలైన తెలుగు సినిమా. ఫుల్ మూన్ మీడియా ప్రొడక్షన్స్ బ్యానర్ పై రవి పొలిశెట్టి నిర్మించిన ఈ సినిమాకు వి.జయశంకర్ దర్శకత్వం వహించాడు. శ్రీకాంత్ గుర్రం, ప్రచి తాకెర్, రంజిత్ రెడ్డి, వికాస్ పొన్నూరు, సంజీవ్ జోషి, మోయిన్, అశోక్ ప్రధాన పాత్రల్లో నటించిన ఈ సినిమా 2020 డిసెంబరు 30న ఎం.ఎక్స్ ప్లేయర్ ఓటీటీలో విడుదలైంది.
కథ
లింగబాబు యోగానంద అలియాస్ లియో (శ్రీకాంత్ గుర్రం) రోజూ ఫోన్ ఏ లోకంగా బతికే అబ్బాయి. లియో తన స్నేహితుడి సాఫ్ట్ వేర్ కంపెనీలో ఉద్యోగం చేస్తూ అక్కడే పనిచేసే వైదేహి (ప్రాచి టక్కర్) ను ప్రేమిస్తుంటాడు. లియో తన పాత మొబైల్ పాడవ్వడంతో ‘విటమిన్ షి’ అనే కొత్త మొబైల్ కొంటాడు. కొత్తగా కొన్న ఫోన్‌లో ఉన్న వాయిస్ అసిస్టెంట్ లైలాపై పూర్తిగా పడి చివరికి తన ప్రేమ గురించి కూడా లైలా దగ్గర సలహాలు తీసుకోవడం మొదలుపెడతాడు. లియోని వైదేహి ప్రేమించేలా చేసిన లైలా తర్వాత వారిద్దరి మధ్య దూరం పెరిగేలా చేస్తుంది. తరువాత లైలాపై ఆధారపడిన లియో తన ప్రేమలో గెలిచాడా లేదా? చివరికి లియో వైదేహి పెళ్లి చేసుకున్నారా లేదా ? అనేదే మిగతా సినిమా కథ.
బయటి లింకులు
వర్గం:2020 తెలుగు సినిమాలు
జాతీయ జలమార్గం 4
జాతీయ జలమార్గం 4 (NW-4) 1,095 కిలోమీటర్ల పొడవైన జలమార్గం. దీన్ని భారత జాతీయ జలమార్గంగా ప్రకటించారు. ఇది తెలంగాణా, ఆంధ్రప్రదేశ్, తమిళనాడు, పుదుచ్చేరి కేంద్రపాలిత ప్రాంతాలను కలుపుతుంది. తూర్పు తీరం వెంబడి కాకినాడ, ఏలూరు, కొమ్మమూరు, బకింగ్‌హామ్ కాలువలు, కృష్ణా, గోదావరి నదులలో కొంత భాగం ఈ జలమార్గంలో భాగాలు. జాతీయ జలమార్గాల బిల్లు, 2006 నిబంధనల ప్రకారం నవంబర్ 2008న దీన్ని జాతీయ జలమార్గంగా ప్రకటించారు. దీన్ని ఇన్‌ల్యాండ్ వాటర్‌వేస్ అథారిటీ ఆఫ్ ఇండియా (IWAI)చే అభివృద్ధి చేస్తోంది. 2013 నాటికి పూర్తి చేయాలని తలపెట్టినప్పటికీ 2022 నాటికి ఇంకా పని మొదలు కాలేదు. జాతీయ జలమార్గాల చట్టం, 2016 లో దీని నిడివిని 1078 km నుండి 2890 km కి కృష్ణా, గోదావరి నదులలో మరింత దూరాన్ని కలుపుతూ పొడిగించారు. ఈ ప్రాజెక్టును 3 దశల్లో చేపడతారు. మొదటి దశను 2017 అక్టోబరులో మొదలుపెట్టి, 2019 జూన్ నాటికి పూర్తి చెయ్యాలని తలపెట్టారు
చరిత్ర
ఎడమ|thumb|183x183px| భారతదేశంలోని అన్ని జాతీయ జలమార్గాలను చూపుతున్న మ్యాప్
భారతదేశంలో జాతీయ జలమార్గాలు
భారతదేశంలో, జాతీయ జలమార్గాలను కేంద్ర ప్రభుత్వం ఇన్‌ల్యాండ్ వాటర్‌వేస్ అథారిటీ ఆఫ్ ఇండియా (IWAI) ద్వారా అభివృద్ధి చేస్తోంది. ఇది ఇన్‌ల్యాండ్ వాటర్‌వేస్ ట్రాన్స్‌పోర్ట్ (IWT) రంగానికి చెందిన నియంత్రణ సంస్థ. 1985లో ఇన్‌ల్యాండ్ వాటర్‌వేస్ అథారిటీ ఆఫ్ ఇండియా చట్టం ద్వారా IWAI ను స్థాపించారు. దేశంలో జాతీయ జలమార్గాల అభివృద్ధి, నిర్వహణ, నియంత్రణ బాధ్యతలను దీనికి అప్పగించారు. ఇది అంతర్గత జలమార్గాలలో రవాణాను నియంత్రించడానికి, అభివృద్ధి చేయడానికీ ఏర్పరచిన చట్టబద్ధమైన స్వయంప్రతిపత్త సంస్థ. IWAIతో పాటు, సెంట్రల్ ఇన్‌ల్యాండ్ వాటర్ ట్రాన్స్‌పోర్ట్ కార్పొరేషన్ (CIWTC) కూడా అంతర్గత జలమార్గాల ద్వారా సరుకు రవాణా, నౌకలు, రేవుల ఆపరేషను, నిర్వహణ ద్వారా దేశీయ జలరవాణా రంగానికి మద్దతు ఇస్తుంది. భారతదేశంలో స్థాపించబడిన మొదటి జాతీయ జలమార్గాలు NW-1,2 & 3 (అంచనా 1980 & 1993 మధ్యలో). వాటి మొత్తం పొడవు 2716 km.
NW-4, 5 & 6 అభివృద్ధి
1993-95 నాటికి, IWAI కాకినాడ, చెన్నైలను కలుపుతూ సమీకృత కాలువను అభివృద్ధి చేయడానికి అధ్యయనాలను ప్రారంభించింది. భారత ప్రభుత్వం 2005 లో మరో మూడు జాతీయ జలమార్గాలను అభివృద్ధి చేసే ప్రక్రియను ప్రారంభించింది 2006 జూలైలో, లోక్‌సభలో NW-4 అభివృద్ధి ప్రతిపాదనను షిప్పింగ్, రోడ్డు రవాణా, రహదారుల శాఖ మంత్రి TR బాలు ప్రకటించాడు. అప్పటికి ఉన్న మూడు జాతీయ జలమార్గాలకు అదనంగా, ప్రభుత్వం కింది అంతర్గత జలమార్గాలను కూడా జాతీయ జలమార్గాలుగా ప్రకటించింది:
2007 ఇన్‌ల్యాండ్ వెస్సెల్స్ (అమెండ్‌మెంట్) బిల్లు, 2005 ఆమోదంతో ఈ ప్రతిపాదనలు చట్టంగా మారాయి. 2008 అక్టోబరులో, జాతీయ జలమార్గాల బిల్లు, 2006 అనే మరొక బిల్లును పార్లమెంటులో ఆమోదించారు. కాకినాడ కాలువ, ఏలూరు కాలువ, కొమ్మమూరు కాలువ, బకింగ్‌హామ్ కాలువ, కలువెల్లి ట్యాంక్, భద్రాచలం - రాజమండ్రి నదుల మద్యన ఉన్న గోదావరి నది, వజీరాబాద్- విజయవాడ ల మధ్య నున్న కృష్ణా నది ఈ మార్గంలో భాగాలు. తెలంగాణ, ఆంధ్రప్రదేశ్‌, తమిళనాడు, పుదుచ్చేరి రాష్ట్రాలు ఈ జలమార్గంలో వస్తాయి. దీని అభివృద్ధికి ఏడు సంవత్సరాలు పడుతుంది. రూ. 1,515 కోట్ల రూపాయల వ్యయం అవుతుంది.
మార్గం
జాతీయ జలమార్గం NW-4 పొడవు దాదాపు 690 కి.మీ. కాలువలు,328 కి.,మీ. నదీ మార్గాలు ఉన్నాయి. నదీ మార్గంలో రెండు విభాగాలున్నాయి:
గోదావరి నది శాఖలో తెలంగాణలోని భద్రాచలం నుండి ఆంధ్ర ప్రదేశ్ లోని ధవళేశ్వరం వరకు ఉంది. కృష్ణా నది శాఖలో నల్గొండ జిల్లా లోని వజీరాబాద్ నుండి విజయవాడ వద్ద ఉన్న ప్రకాశం బ్యారేజ్ వరకు ఉంది.
కాలువల శాఖలో కాకినాడ కాలువ, ఏలూరు కాలువ, కొమ్మమూరు కాలువ, బకింగ్‌హామ్ కాలువల ఉన్నాయి. కాకినాడ కాలువ, కాకినాడ, రాజమండ్రి మధ్య 50 కి.మీ. దూరం ప్రవహిస్తుంది. గోదావరి నది ఎడమ ఒడ్డున ఉన్న ధవళేశ్వరం నుండి హెడ్ స్లూయిస్ ద్వాగా కాకినాడ ఓడరేవుకు సుమారు 5 కి.మీ. వరకు ఉంటుంది. ఈ కాలువ లోకి నీరు గోదావరి నది మీద ఉన్న ధవళేశ్వరం బ్యారేజీ నుండి వస్తుంది.
ఏలూరు కాలువలో రెండు విభిన్న కాలువలున్నాయి. అవి తూర్పు కృష్ణా డెల్టా లోని కృష్ణా ఏలూరు కాలువ, పశ్చిమ గోదావరి డెల్టా లోని గోదావరి ఏలూరు కాలువలు. ఇవి విజయవాడ నుండి సర్ ఆర్థర్ థామస్ కాటన్ బ్యారేజ్ వద్ద నున్న విజ్జేశ్వరం లాకు వత్రకు మొత్తం 139 కి.మీ. దూరం నడుస్తాయి. కృష్ణా ఏలూరు కాలువ ప్రకాశం బ్యారేజీ ఎగువన కృష్ణా నది ఎడమ ఒడ్డు నుండి బయలుదేరి ఏలూరు వద్ద తూర్పు తమ్మిలేరు లాకు వద్ద గోదావరి ఏలూరు కాలువను కలుస్తుంది. గోదావరి ఏలూరు కాలువ విజ్జేశ్వరం వద్ద గోదావరి నది నుండి బయలుదేరి తూర్పు తమ్మిలేరు లాకు వద్ద కృష్ణా ఏలూరు కాలువలో కలుస్తుంది. కొమ్మమూరు కాలువ ప్రకాశం బ్యారేజీ కుడివైపున ఉన్న సీతానగరం లాకు వద్ద నుండి పెద్దగంజాం లాకు వరకు మొత్తం 113 కి.మీ. దూరం వెళ్ళి బకింగ్‌హామ్ కాలువలో కలుస్తుంది.
ఆంధ్ర ప్రదేశ్, తమిళనాడు, పుదుచ్చేరిలలో NW-4 పొడవులు క్రింది విధంగా ఉన్నాయి:
అభివృద్ధి
కుడి|thumb| NW-4 మ్యాప్
WAPCOS రూపొందించిన డిటైల్డ్ ప్రాజెక్ట్ రిపోర్టులో NW-4 ను ఏడు సంవత్సరాలలో పూర్తి చేయాలని ప్రతిపాదించారు. 2002 అంచనాల ప్రకారం ఇది ఐదు సంవత్సరాలు. NW-4 నిర్మాణానికి 1707 ha భూమిని సేకరించాల్సిన అవసరం ఉంది తమిళనాట 300 ha, ఆంధ్రప్రదేశ్‌లో 1380 ha, పుదుచ్చేరిలో 27 ha సేకరించాల్సి ఉంది.
ప్రస్తుత ట్రాఫిక్
స్థానిక ఉత్పత్తులను మోసుకెళ్లే నాటు పడవలు మినహా ఈ జలమార్గంలో ప్రస్తుతం చెప్పుకోదగ్గ ట్రాఫిక్ లేదు. దీనికి ప్రధాన కారణం మౌలిక సదుపాయాలు లేకపోవడం, కాలువలను మెరుగుపరచే కృషి జరక్కపోవడం.
సంభావ్య ట్రాఫిక్
NW-4 ను నాలుగు ప్రధాన రవాణా శాఖలుగా విభజించారు. అవి కాకినాడ బెల్ట్, కృష్ణా బెల్ట్, దక్షిణ ఆంధ్రప్రదేశ్ బెల్ట్, చెన్నై బెల్ట్. WAPCOS నిర్వహించిన సర్వే ఆధారంగా, ప్రతి సంవత్సరం 1.1 కోట్ల టన్నుల సరుకు రవాణా చేసే సంభావ్యత ఉందని భావిస్తున్నారు. రవాణా అయ్యే సరుకుల్లో బొగ్గు, బియ్యం, ఆహారధాన్యాలు, సిమెంట్, ఎరువులు, అటవీ ఉత్పత్తులు, ఉప్పు, ఇతర భారీ సరుకు ఉన్నాయి. గోదావరి నది వ్యవస్థ భద్రాచలం అడవులు, బొగ్గు నిక్షేపాల గుండా ప్రవహిస్తుంది. కృష్ణా నది వెంట జగ్గయ్యపేట వద్ద సున్నపురాయి నిక్షేపాలు, సిమెంట్ పరిశ్రమలు ఉన్నాయి.
సహజ అవరోధంగా NW-4
2004 డిసెంబరు 24 న సంభవించిన సునామీ నుండి ఆంధ్రప్రదేశ్, తమిళనాడు రాష్ట్రాలలో తీరం వెంబడి సాగే బకింగ్‌హామ్ కెనాల్ వేలాది మంది ప్రాణాలను కాపాడింది. హైదరాబాద్‌లోని నేషనల్ జియోఫిజికల్ రీసెర్చ్ ఇన్‌స్టిట్యూట్ (ఎన్‌జిఆర్‌ఐ)కి చెందిన డాక్టర్ బి. రామలింగేశ్వరరావు బకింగ్‌హామ్ కాలువ పెద్దగంజాం, చెన్నైల మధ్య బఫర్ జోన్‌గా పనిచేసి 310 కి.మీ. కు పైగా తీర ప్రాంతంలో సునామీ అలలను నియంత్రించిందని చెప్పాడు. సునామీ అలలు చాలా చోట్ల ఇప్పటికే ఉన్న లోతట్టు వాగుల వైపు మళ్లాయి.
చెన్నై (మరక్కాణం) నుండి నెల్లూరు సమీపంలోని దుగ్గరాజపట్నం వరకు, ఆపై పెద్ద గంజాం వరకు తూర్పు తీరమంతా సునామీ నీటితో నిండిపోయింది, ఇది కొన్ని చోట్ల పొంగి ప్రవహించి 10-15 నిమిషాల్లో తిరిగి సముద్రంలోకి వెళ్లిపోయింది. ఇది చాలా మంది మత్స్యకారుల ప్రాణాలను కాపాడింది -ముఖ్యంగా కోస్తా ఆంధ్ర ప్రదేశ్, చెన్నై నగరంలోని కొన్ని ప్రాంతాలలో.
ఖర్చు
ఈ జలమార్గం అభివృద్ధికి 1,515 కోట్లు అవుతుందని WAPCOS, 2009 లో అంచనా వేసింది. ప్రాజెక్టును రెండు దశల్లో అభివృద్ధి పూర్తి చేస్తారు. మొదటి దశలో గోదావరి, కృష్ణా నదులు, గరిష్ట కార్గో సంభావ్యత కలిగిన కాకినాడ, ఏలూరు కాలువలతో కూడిన ఒక విస్తరణను 390 కోట్లతో పూర్తి చేస్తారు. మిగిలిన భాగంలో భూ సేకరణ కోసం 219 కోట్లు వ్యయం చేస్తారు. రెండవ దశలో 906 కోట్ల అంచనా వ్యయంతో ఉత్తర, దక్షిణ బకింగ్‌హామ్ కాలువలను, కొమ్మమూరు కాలువను, కలువెల్లి ట్యాంక్‌లనూ అభివృద్ధి చేస్తారు.
పదవ పంచవర్ష ప్రణాళికలో, ప్రణాళికా సంఘం లోతట్టు జల రవాణా మౌలిక సదుపాయాల అభివృద్ధికి బడ్జెట్ కేటాయింపును 636 కోట్లు కేటాయించింది.
2009-2010 సంవత్సరానికి, IWT అభివృద్ధి కోసం ప్రభుత్వం షిప్పింగ్ మంత్రిత్వ శాఖ క్రింది నిధులను విడుదల చేసింది.
కాలువ ప్రతిపాదనలో చేసిన మార్పులు
నేషనల్ వాటర్‌వేస్ యాక్ట్ 2016 లో జాతీయ జలమార్గం 4 కు పెద్దయెత్తున మార్పు చేసారు. దీని ప్రకారం కృష్ణా, గోదావరి నదుల్లో ఈ జలమార్గపు నిడివి బాగా పెరిగింది. గోదావరి నదిలో భద్రాచలం నుండి సర్ ఆర్థర్ కాటన్ బ్యారేజి వరకు ఉండగా దాన్ని మహారాష్ట్ర లోని నాసిక్ (20°0' 07" N, 73°48' 12" E) నుండి సర్ ఆర్థర్ కాటన్ బ్యారేజి వరకు పెంచారు. అలాగే కృష్ణా నదిలో ఈ మార్గం తెలంగాణ లోని వజీరాబాద్ నుండి ప్రకాశం బ్యారేజి వరకు ఉండగా దాన్ని కర్ణాటక లోని గలగలి (16° 25' 28" N,75° 26'19" E) నుండి ప్రకాశం బ్యారేజి9 వరకు పొడిగించారు. దీనితో ఈ జలమార్గం పొడవు 1,095 కి.మీ. నుండి 2,890 కి.మీ. కు పెరిగింది.
మూలాలు
వర్గం:జాతీయ జలమార్గాలు వర్గం:జలమార్గాలు
తెలుగు నాటకరంగ దినోత్సవం
తెలుగు నాటకరంగ దినోత్సవం ప్రతి సంవత్సరం ఏప్రిల్ 16న నిర్వహించబడుతుంది. ఆధునిక తెలుగు నాటకరంగంలో తొలి నాటకకర్త, తొలి దర్శకుడు, తొలి ప్రదర్శనకారుడైన కందుకూరి వీరేశలింగం పంతులు జన్మదినాన్ని 2007లో తెలుగు నాటకరంగ దినోత్సవంగా ఆంధ్రప్రదేశ్ ప్రభుత్వం అధికారికంగా నిర్ణయించడం జరిగింది.
ప్రారంభం
నాటక ప్రదర్శనతోపాటు నాటకానికి సంబంధించిన అనేక అంశాలపై సదస్సులు జరగాలని, నాటక కళాకారుల జయంతులను వర్ధంతులను నిర్వహించడం ద్వారా ప్రజల్లో నాటక కళ పట్ల ఉత్సాహం, విలువలు పెరుగుతాయని, వీటన్నింటిని సమతుల్యం చేసేలా ఉండేందుకు నాటకరంగ దినోత్సవాన్ని ఏర్పాటు చేసుకోవాలని తెలుగు నాటక కళాకారులు భావించారు. అయితే, ఏ రోజును నాటకరంగం దినోత్సవంగా చేయాలన్న అంశంపై అనేక చర్చలు జరిగాయి. అనేకమంది అనేక పేర్లూ, తేదీలు సూచించారు.
దీనికి 2000వ సంవత్సరంలో బీజం పడింది. 2000వ సంవత్సరంలో కొంతమంది యువనాటక కళాకారులతో కలిసి డా. పెద్ది రామారావు ఆధ్వర్యంలో యవనిక త్రైమాసిక నాటకరంగ పత్రిక ప్రారంభమయింది. నాలుగేళ్ళపాటు నడిచిన ఈ పత్రికలో ప్రపంచ, భారతీయ, తెలుగు నాటకరంగాలకు సంబంధించి నాటక ముఖ్యులు, ఔత్సాహికులు రాసిన అనేక వ్యాసాలను యవనిక ప్రచురించడంతోపాటు నాటకరంగ కార్యక్రమాలు, నాటకోత్సవాలను కూడా నిర్వహించింది. నాటకరంగాన్ని మరింత పటిష్టపరచడంకోసం ఇతర దేశాల, రాష్ట్రాల నాటకరంగానికి ఉన్నట్లుగా తెలుగు నాటకరంగానికి కూడా ఒక దినోత్సవం ఉంటే బాగుంటుందని భావించి, "ఏప్రిల్ 16 తెలుగు నాటక దినోత్సవం" శీర్షికతో 2000 ఏప్రిల్-జూన్ ప్రత్యేక యవనిక సంచికను ప్రచురించింది. యవనిక ఆలోచనకు "ఆంధ్రప్రదేశ్ రంగస్థల కళాకారుల ఐక్య వేదిక" సహకారం తోడైంది. తెలుగు నాటక కళాకారులంతా నాటకరంగ దినోత్సవ ఏర్పాటుపై ఏకాభిప్రాయానికి వచ్చారు.
ఈ క్రమంలో డా. కె.వి. రమణాచారి ఆధ్వర్యంలో తెలుగు నాటకరంగ దినోత్సవం గురించి ప్రభుత్వం దృష్టికి తీసుకెళ్ళగా, కందుకూరి వీరేశలింగం పంతులు జన్మదినాన్ని తెలుగు నాటకరంగ దినోత్సవంగా ప్రకటిస్తూ 2007 మార్చి నెలలో ఆంధ్రప్రదేశ్ ప్రభుత్వం జి.ఓ. విడుదలచేసింది. 2007, ఏప్రిల్ 16న తొలిసారిగా ప్రభుత్వ ఆధ్వర్యంలో అధికారికంగా తెలుగు నాటకరంగ దినోత్సవం జరుపబడింది.
కార్యక్రమాలు
వివిధ సంస్థల ఆధ్వర్యంలో తెలుగు నాటకరంగ దినోత్సవం సందర్భంగా అనేక ప్రాంతాల్లో నాటక ప్రదర్శనలు, సదస్సులు, సమావేశాలు నిర్వహిస్తారు. తెలుగు నాటకరంగంలో విశేష కృషి చేసిన నాటక కళాకారులకు సన్మానాలు, సత్కారాలు, పురస్కారాలు, బిరుదులు అందజేస్తారు.
మూలాలు
వర్గం:దినోత్సవాలు వర్గం:ఉత్సవాలు వర్గం:తెలుగు నాటకరంగం
క్షేత్రం (వ్యవసాయం)
క్షేత్రం (వ్యవసాయ క్షేత్రం, వ్యవసాయ భూమి) అనగా రైతులు పంటలు పండించే ప్రదేశం యొక్క విస్తీర్ణం. క్షేత్రాలలో మాగాణి అని, బీడు భూమి అని రకాలు ఉన్నాయి. బీడు భూములలో కూడా మనుషులకు, జంతువులకు కూడా ఉపయోగపడే కొన్ని మొక్కలు పెరుగుతుంటాయి. బీడు భూములలో పెరిగే మొక్కలు సహజసిద్ధంగా పెరుగుతాయి. ఈ క్షేత్రాలలో పశువులకు పశుగ్రాసం సహజసిద్ధంగానే లభిస్తుంది. సాధారణంగా ఉపయోగించే చీపురు పుల్లలు బీడు భూములలో సహజసిద్ధంగా పెరుగుతాయి. సాధారణంగా ఈ క్షేత్రాలు పొదలు, వృక్షసంపదలతో కూడి ఉంటాయి. వన్యప్రాణుల మనుగడకు అవసరమైన ఆహారం ఈ క్షేత్రాలు అందిస్తాయి, అయితే దిగుబడి తక్కువగా వుంటుంది.
వ్యవసాయ క్షేత్రాలు
ప్రధాన వ్యాసం: పొలం
వ్యవసాయ భూములు సారవంతమైన నేలను కలిగివుంటాయి, ఇవి ప్రధానంగా వ్యవసాయ పనుల కోసం ఉపయోగించబడతాయి. ఆహారం, ఇతర పంటలను ఉత్పత్తి చేయుటకు ప్రాథమిక అవసరం పొలం. ప్రధానంగా వ్యవసాయ ప్రక్రియలకు అంకితం చేయబడిన భూమినే పొలం అంటారు. వీటి యొక్క ముఖ్య ఉద్దేశ్యం ఆహారం, ఇతర పంటలను ఉత్పత్తి చేయడం. వ్యవసాయ యోగ్యమైన భూమిలో కూరగాయలు పండిస్తున్నట్లయితే ఆ భూమిని కూరగాయల పొలాలు అని అంటారు. పండ్ల చెట్లను పండించే క్షేత్రాలను పండ్ల క్షేత్రాలు లేదా పండ్ల తోటలని అంటారు. పొలాలను సహజ ఫైబర్స్, జీవ ఇంధనాలు, ఇతర పదార్థాల ఉత్పత్తికి ఉపయోగిస్తారు. పశువులకు పశుగ్రాసం కొరకు పొలాలలో గడ్డిని పెంచుతారు. పంటలను బట్టి, ఉపయోగించే విధానాన్ని బట్టి పొలాలకు తోటలని, ఎస్టేట్లు అని, ఫామ్‌హౌస్‌లు అని కొన్ని రకాలు ఉన్నాయి.
గోకుల తిరుమల పారిజాతగిరి ఆలయం
గోకుల తిరుమల పారిజాతగిరి ఆలయం' ఆంధ్రప్రదేశ్ రాష్ట్రం, పశ్చిమ గోదావరి జిల్లా, జంగారెడ్డిగూడెంలోని తల్లా - దేవరపల్లి ప్రధాన రహదారి ఉన్న పుణ్యక్షేత్రం. ఈ పట్టణానికి ఉత్తరముఖంగా ఉన్న ఏడు కొండల్లో ఆరో కొండపైన శ్రీవెంకటేశ్వరస్వామి స్వయంభువుగా వెలిశాడని అంటారు. ఇక్కడ స్వామికి కుడి భాగంలో పద్మావతీ దేవి, ఎడమ భాగాన గోదాదేవి -ఆళ్వారాచార్యులు కొలువై కనిపిస్తారు.
ఆలయ చరిత్ర
పశ్చిమగోదావరి జిల్లా జంగారెడ్డి గూడెంలోని తల్లా - దేవరపల్లి ప్రధాన రహదారి దగ్గర కనిపిస్తుంది. ఈ పట్టణానికి ఉత్తరముఖంగా ఉన్న ఏడు కొండల్లో ఆరో కొండపైన స్వామి స్వయంభువుగా వెలిశాడని అంటారు. ఇక్కడ స్వామికి కుడి భాగంలో పద్మావతీ దేవి, ఎడమ భాగాన గోదాదేవి -ఆళ్వారాచార్యులు కొలువై కనిపిస్తారు.కొండపైన ఈశాన్య భాగంలో క్షేత్రపాలకుడైన ఆంజనేయస్వామి దక్షిణముఖంగా దర్శనమిస్తే... శ్రీనివాసుడు వెలసిన కొండకు ఎదురుగా ఉన్న గిరిపైన గరుత్మంతుడిని దర్శనమిస్తాడు. కొండ దిగువన గోకుల ఉద్యానవనంలో లక్ష్మి, దుర్గ, సరస్వతి, గాయత్రీ దేవి ఆలయాలూ, గోశాలా ఉంటాయి.
మెట్ల మార్గంలో గణపతి, గోవింద రాజ స్వామి, నటరాజ ఆలయాలు కూడా ఉంటాయి. ఇక్కడున్న మెట్ల మార్గంలోని ఆలయాల వద్ద రాయి రాయి పేర్చి గూడులా కడితే... చాలా తక్కువ సమయంలో సొంత ఇంటి కల నెరవేరుతుందని భక్తుల నమ్మకం. ధనుర్మాసంలో గోదాదేవిని పూజిస్తే వివాహం జరుగుతుందనీ, ఆరోగ్య, ఆర్థిక సమస్యలు తొలగిపోతాయనీ ఇక్కడికి వచ్చే భక్తుల నమ్మకం. ఆలయం చుట్టు పక్కల పారిజాత వృక్షాలు ఎక్కువగా ఉండటం వల్లే ఈ గుడికి తిరుమల పారిజాత గిరి అనే పేరు వచ్చిందని చరిత్ర చెబుతోంది.
స్థలపురాణం
పూర్వము చిట్టయ్య అనే భక్తుడికి ఓసారి స్వామి కలలో కనిపించి ఈ పట్టణానికి ఉత్తర దిక్కున ఉన్న ఏడు కొండలలో ఒక కొండపైన పారిజాత వృక్షాల దగ్గర తన పాదాలు ఉన్నాయనీ, అక్కడ ఆలయం నిర్మించమనీ చెప్పాడట. దాంతో ఆ భక్తుడు ఏడు కొండల్ని వెతికితే ఆరో కొండపైన పారిజాత వృక్షాల మధ్య ఒక శిలపైన స్వామి పాదాలు కనిపించాయట. ఆ పాదాలు వెలసిన శిలనే విగ్రహంగా మార్చి, చిన్న మందిరంగా నిర్మించి, క్రమంగా ఈ ఆలయాన్ని అభివృద్ధి చేసి కొండపైకి వచ్చే భక్తుల సహకారంతో మెట్లదారినీ నిర్మించాడట. ఈ ఆలయం పరిసర ప్రాంతాలు పాడి పంటలతో అలరారుతుండటం వల్ల ఈ ప్రాంతాన్ని గోకులమనీ, వేంకటేశ్వరస్వామి వెలసిన ప్రదేశం కావడం వల్ల తిరుమల అనీ, పారిజాత వృక్షాలు ఎక్కువగా ఉండటం వల్ల పారిజాతగిరిగా ప్రసిదికెక్కింది.
పూజ కార్యక్రమాలు
గోకుల తిరుమల పారిజాతగిరి వేంకటేశ్వరస్వామి ఆలయంలో బ్రహ్మోత్సవాలు, పవిత్రోత్సవాలు, కల్యాణోత్సవాలు, అమ్మవార్లకు సారే సమర్పణ,  బాలభోగ నివేదన, తీర్థప్రసాదగోష్టి తదితర కార్యక్రమాలు నిర్వహిస్తూవుంటారు.
ఎలా చేరుకోవాలి ?
ఏలూరు లేదా రాజమహేంద్రవరానికి రైలులో వస్తే అక్కడి నుంచి 60 కిలో మీటర్ల దూరంలో ఉన్న జంగారెడ్డిగూడెం పట్టణానికి బస్సులూ, ప్రైవేటు వాహనాలూ ఉంటాయి. జంగారెడ్డిగూడెం బస్టాండు నుంచి ఆటోల ద్వారా గుడికి చేరుకోవచ్చు. తెలంగాణ రాష్ట్రంలోని అశ్వారావుపేటకు ఈ క్షేత్రం 25 కి.మీ. దూరంలో ఉంది. అక్కడి నుంచి బస్సు, ప్రైవేటు వాహనాల ద్వారా చేరుకోవచ్చు.
మూలాలు
వర్గం:హిందూ దేవాలయాలు వర్గం:ఆంధ్రప్రదేశ్ పుణ్యక్షేత్రాలు
స్వామినారాయణ దేవాలయం (టొరంటో)
శ్రీ స్వామినారాయణ మందిరం కెనడా లోని అంటారియోలోని టొరంటో లోని ఎటోబికోక్‌లో ఉంది. ఇది మహంత్ స్వామి మహారాజ్ నేతృత్వంలోని BAPS స్వామినారాయణ్ సంస్థ, హిందూధర్మంలోని స్వామినారాయణ శాఖలోని ప్రపంచ ఆధ్యాత్మిక సంస్థ.
నిర్మాణం
ఈ మందిరం 18 నెలల్లో నిర్మించబడింది. చేతితో చెక్కిన 24,000 ఇటాలియన్ కరరా పాలరాయి, టర్కిష్ సున్నపురాయి, భారతీయ గులాబీ రాయి వంటి వాటిని ఈ దేవాలయ నిర్మాణంలో వాడారు. ఈ మందిరం కెనడాలో అతిపెద్దది, పురాతన హిందూ గ్రంధాలలో వివరించిన మార్గదర్శకాల ప్రకారం నిర్మించబడింది. ఈ మైదానం 18 ఎకరాలలో విస్తరించి ఉంది, మందిరంతో పాటు, హవేలీ, హెరిటేజ్ మ్యూజియం ఉన్నాయి. మందిరం సందర్శకులకు, పూజల కోసం ప్రతిరోజూ తెరిచి ఉంటుంది. జూలై 2017లో, ఆలయం 10 సంవత్సరాల వార్షికోత్సవాన్ని జరుపుకుంది.
ప్రధాన దేవతలు
ఈ ఆలయం ఒక రకమైన 'శికర్బద్ధ' మందిరం, ఇది పవిత్రమైన నిర్మాణ ప్రమాణాలను సూచించే హిందూ శిల్ప శాస్త్రాలు నిర్దేశించబడిన సూత్రాల ప్రకారం నిర్మించబడింది. లోపల, వివిధ పుణ్యక్షేత్రాలలో మూర్తులు (దేవతల పవిత్ర చిత్రాలు) ఏర్పాటు చేయబడ్డాయి. మధ్య మందిరంలో స్వామినారాయణ మూర్తి, ఎడమవైపు గుణతీతానంద స్వామి ఉన్నారు. వివిధ గర్భగుడులలో రాధాకృష్ణులు, సీతరాములు, శివపార్వతులు, లక్ష్మీ సహిత విష్ణువు, గణేశుడు, హునుమాన్ వంటి ప్రధాన పురాతన హిందూ దేవత మూర్తులు అలాగే స్వామినారాయణ్ ఆధ్యాత్మిక వారసులు అయిన BAPS గురువుల విగ్రహాలు ఉన్నాయి.
మూలాలు
వర్గం:దేవాలయాలు వర్గం:కెనడా
మఖ్బూల్ షేర్వాణీ
మొహమ్మద్ మఖ్బూల్ షేర్వాణీ ( ఉర్దూ ; مقبول شروانی )  కాశ్మీరీ యువకుడు, నేషనల్ కాన్ఫరెన్స్ సభ్యుడు. అతను అక్టోబర్ 1947 లో పాకిస్తాన్ నుండి బయలుదేరిన కబాలి, ఫఖ్టూన్ గిరిజనులను, బారాముల్లాలోని తిరుగుబాటు దళాలను  (అప్పటి కాశ్మీర్ రాష్ట్రం) శ్రీనగర్ చేరడానికి ఆలస్యం చేయించాడు. ఈ సాహసంతో అతను శ్రీనగర్‌లోకి అడుగుపెట్టిన భారత దళాలకు సమయం అందించడంలో ముఖ్యమైన పాత్ర పోషించారు. thumb|మఖ్బూల్ షేర్వాణీ
మక్బూల్ కాశ్మీర్ పై దండయాత్ర చేయాలని యోచిస్తున్న గిరిజనులను గుర్తించాడు. శ్రీనగర్ విమానాశ్రయానికి రహదారి కోసం మార్గనిర్దేశం చేయమని వారు అడిగినప్పుడు అతను వారిని తప్పు మార్గంలో నడిపించాడు. వారి కవాటును ఆలస్యం చేయడానికి అతను వారిని తప్పుదారి పట్టించాడని తెలుసుకున్న కోపంతో ఉన్న తిరుగుబాటు దళాలు అతన్ని సిలువ వేసి చంపారు. మక్బూల్ షెర్వానీని భారతదేశంలో హీరోగా భావిస్తారు. పాకిస్తానీ సేనల ప్రయత్నాలను అడ్డుకోవడంలో కీలకపాత్ర పోషించిన ఈ యువకునికి అప్పడికి 19 యేండ్లు. అతను తన ద్విచక్ర వాహనం మీద బారాముల్లా అంతా తిరిగి, భారతీయ సైన్యం శ్రీనగర్ చేరుకుందని ప్రచారం చేసాడు
ఈ ప్రయత్నం సఫలం అయింది. భారతీయ సైన్యం 1947 అక్టోబర్ 27న శ్రీ నగర్‌లో అడుగు పెట్టి పాకిస్తానీ గిరిజన సైన్యాలను తిప్పికొట్టడం ఆరంభించింది.
కానీ షేర్వాణీ పోషించిన పాత్రను తెలుసుకుని గిరిజన సైన్యం అతన్ని హతమార్చింది.
భారత ప్రభుత్వం అతన్ని అమర వీరుడిగా గుర్తించి గౌరవించింది. అది కశ్మీర్ ప్రజలు అతనిని ద్వేషించడానికి దారితీసింది.
రచయిత ముల్క్ రాజ్ ఆనంద్ తన నవల డెత్ ఆఫ్ ఎ హీరోలో మక్బూల్ ( ఉర్దూ ; مقبول شروانی ) కథను రాసాడు.
ప్యాట్నీ
పాట్నీ (పాట్నీ సర్కిల్), తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదు లో వాణిజ్య కేంద్రంగా ఉంది.
చరిత్ర
ఈ ప్రాంతంలో పాట్నీ మోటార్స్, చారిత్రాత్మక మహబూబ్ కళాశాల ఉన్నాయి. 1862లో సోమసుందరం ముదలియార్ అనే వ్యక్తి ప్రాథమిక విద్య కోసం ఇక్కడ మొదటి ప్రభుత్వ పాఠశాలను స్థాపించాడు. 1893లో చికాగోకు బయలుదేరే ముందు స్వామి వివేకానంద పెద్ద సభలో ప్రసంగించాడు. ఈ కళాశాల భవనాన్ని వారసత్వ భవనంగా హుడా ప్రకటించింది.
ఈ ప్రాంతంలో అనేక బట్టల దుకాణాలు ఉన్నాయి. పాట్నీలోని దుకాణాలు చీరల కోసం ప్రత్యేకంగా ప్రాచూర్యం పొందాయి. తాజ్ మహల్, హోటల్ తాజ్ ట్రిస్టార్, తాజ్ బెల్సన్స్, గ్రాండ్ మినర్వా వంటి రెస్టారెంట్లు ఉన్నాయి. సికింద్రాబాద్ టెలిఫోన్ ఎక్స్ఛేంజ్, జనరల్ పోస్ట్ ఆఫీస్, మంజు సినిమా థియేటర్, కాష్ ఫర్నిచర్ మాల్, స్వాప్నలోక్ కాంప్లెక్స్ ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో ప్యాట్నీ మీదుగా సికింద్రాబాద్, సనత్‌నగర్, ఆల్విన్ కాలనీ, భరత్ నగర్, బోరబండ, కొండపూర్ నగరంలోని ఇతర ప్రాంతాలకు బస్సులు నడుపబడుతున్నాయి. ఇక్కడికి సమీపంలో సికింద్రాబాద్ రైల్వే స్టేషను ఉంది.
మగధ సామ్రాజ్యం
మగధ (సంస్కృతం: मगध ) ప్రాచీన భారతదేశానికి చెందిన పదహారు మహాజనపదాలలో ఒకటి. ఈ రాజ్యం బీహారు, గంగానదికి దక్షిణాన గల ప్రాంతాలలో వ్యాపించి యుండేది; దీని మొదటి రాజధాని రాజగృహ (నవీన రాజగిరి) తరువాత పాటలీపుత్ర (నవీన పాట్నా). మగధ సామ్రాజ్యం లిచ్ఛవి, అంగ సామ్రాజ్యాలను జయించడం వలన బీహార్ నుండి బెంగాల్ వరకూ, ఉత్తరప్రదేశ్ వరకునూ వ్యాపించింది. ప్రాచీన మగధ సామ్రాజ్యం గురించి రామాయణం, మహాభారతం, పురాణాలలో ప్రస్తావింపబడింది. బౌద్ధ, జైన మత గ్రంథాలలో ఎక్కువగా ప్రస్తావింపబడింది. మొదటి సారిగా మగధ ప్రస్తావన అధర్వణ వేదంలో ఉంది. అంగ, గాంధారులు, ముజావత్ లను ప్రస్తావించినచోటే మగధనూ ప్రస్తావించడం జరిగింది. భారతదేశానికి చెందిన రెండు ప్రధాన సామ్రాజ్యాలైన మౌర్య సామ్రాజ్యం, గుప్త సామ్రాజ్యం ఈ మగధ ప్రాంతంనుండే ఉద్భవించాయి. ఈ సామ్రాజ్యాల కాలంలో భారతదేశం శాస్త్ర రంగాలలో, గణితం, ఖగోళ శాస్త్రం, మతం, తత్వం మున్నగు రంగాలలో ముందంజవేసింది. ఈ కాలానికి "స్వర్ణయుగం" అని పేరు.
చరిత్ర
కికాటా ప్రస్తుత భారతదేశంలోని ఒక పురాతన రాజ్యం. వేదాలలో ఈ రాజ్యప్రస్తావన ఉంది. కికాతాను తరువాతి గ్రంథాలలో మగధకు పర్యాయపదంగా (కికాటా) ఉపయోగించినందున వారు మగధలకు పూర్వీకులు అని విశ్వసించారు. . ఇది మగధ రాజ్యానికి దక్షిణాన కొండప్రాంతంలో ఉంటుంది. ఋగ్వేదం (RV 3.53.14) లోని ఒక విభాగం కాకానా (హిందీ: कीकट) ను సూచిస్తుంది. చాలా మందిని పరిశోధకులు వీరిని బీహారు (మగధ) లోని వీబరు, జిమ్మెరు తెగలకు చెందిన ప్రజలని సూచిస్తున్నారు. ఓల్డెనుబర్గు, హిల్బ్రాండు వంటి కొంతమంది పరిశోధకులు ఆ. పురాణంలో ప్రస్తావించిన కికాటాను ప్రాంతం గయా దగ్గర ఉందని సూచించారు. ఇది కరణ్-అడ్రి నుండి గ్రిధరకుట (రాబందు శిఖరం), రాజుగీరు వరకు విస్తరించిందని వర్ణించబడింది. ఎఎన్ చంద్ర వంటి కొందరు పరిశోధకులు మగధ, సింధులోయా ప్రాంతాలు కురు, కోసల వంటివి ప్రాంతాలుగా ప్రస్తావించబడలేదనే వాదన ఆధారంగా కికాట సింధు లోయలోని ఒక కొండ ప్రాంతంగా ఉందని వాదించారు. కికాటాలు అనార్యులు, వేదం ప్రామాణికంగా అంగీకరించని వ్యక్తులు అని భావించబడుతుంది. సోమ వంటి వేద ఆచారాలు, సయానా ఆధారంగా కికాటాలు దైవారాధన చేయలేదు. అవిశ్వాసులు, నాస్తికులైన కికాటాలు నాయకుడు ప్రమగండ (రాక్షసులు) అని పిలువబడ్డాడు. ఋగ్వేదకాలంలో మగధలో కికాటాలు ఉన్నారా లేదా వారు తరువాత అక్కడకు వలస వచ్చారా అనేది అస్పష్టంగా ఉంది. కికాటాల గురించి ఋగ్వేదం ప్రస్తావించిన మాదిరిగానే, అధర్వవేదం మగధ, అంగ వంటి ఆగ్నేయ తెగల గురించి ప్రస్తావిస్తూ వారు భరతఖండంలోని బ్రాహ్మణీచలం సరిహద్దులలో నివసించిన శత్రు తెగలుగా సూచించింది. భగవత పురాణం కికాతలలో బుద్ధుని పుట్టుక గురించి ప్రస్తావించింది.
క్రీ.పూ 600 కంటే చాలా ముందుగానే వేద గ్రంథాలలో మగధ ఉనికి నమోదు చేయబడింది. మగధ ప్రజల గురించి అధర్వవేదంలో మొట్టమొదటిసారిగా ప్రస్తావించబడింది. ఇక్కడ వారు అంగా ప్రజలు, గాంధారి ప్రజలు, ముజావతులతో చేర్చి జాబితాలో చేర్చబడ్డారు. గంగానదికి దక్షిణాన బీహారు ప్రాంతం రాజ్యం ప్రధాన భాగంగా ఉంది. దాని మొదటి రాజధాని రాజగ్రిహ (ఆధునిక రాజుగీరు), తరువాత రాజధానిగా పాటాలీపుత్ర (ఆధునిక పాట్నా)ఉన్నాయి. రాజగ్రిహను మొదట 'గిరివ్రజ' అని పిలువబడింది. తరువాత దీనిని అజాతశత్రు పాలించాడు. మగధ వరుసగా బీహారులో విస్తరించి వాజ్జీ సమాఖ్య విజయం తరువాత బెంగాలు, అంగా వరకు విస్తరించింది. మగధ రాజ్యం చివరికి బీహారు, జార్ఖండు, ఒరిస్సా, పశ్చిమ బెంగాలు, తూర్పు ఉత్తర ప్రదేశ్, ప్రస్తుత బంగ్లాదేశ్, నేపాలు దేశాలుగా ఉన్న ప్రాంతాలను కలిగి ఉంది.
జైన, బౌద్ధ గ్రంథాలలో పురాతన మగధ రాజ్యం గురించి అధికంగా ప్రస్తావించబడింది. ఇది రామాయణం, మహాభారతం, పురాణాలలో కూడా ప్రస్తావించబడింది.
మగధ ప్రారంభ పాలకుల గురించిన కొంత సమాచారం మాత్రమే అందుబాటులో ఉంది. అతి ముఖ్యమైన వనరులు బౌద్ధ పాలి కానను, జైన ఆగమాలు, హిందూ పురాణాలు అందిస్తున్నాయి. ఈ మూలాల ఆధారంగా మగధను సుమారు 200 సంవత్సరాలు హర్యంకా రాజవంశం పాలించినట్లు తెలుస్తుంది. సి. క్రీస్తుపూర్వం 543 నుండి 413 వరకు.
బౌద్ధమతం స్థాపకుడైన గౌతమ బుద్ధుడు తన జీవితంలో ఎక్కువ భాగం మగధ రాజ్యంలో గడిపాడు. అతను బోధగయలో జ్ఞానోదయం పొందాడు. బుద్ధుడు సారనాథులో మొదటి ఉపన్యాసం ఇచ్చాడు. మొదటి బౌద్ధమండలి రాజగ్రిహాలో జరిగింది.
హిందూ మహాభారతంలో బృహద్రదుడిని మగధ మొదటి పాలకుడు అని పేర్కొనబడింది. హర్యంకా రాజవంశం రాజు బింబిసారా చురుకైన, ధారాళమైన విధానానికి నాయకత్వం వహించాడు. బిబిసారుడు ప్రస్తుతం పశ్చిమ బెంగాలులో ఉన్న అంగ రాజ్యాన్ని జయించాడు. బింబిసారా రాజును అతని కుమారుడు రాజకుమారుడు అజాతశత్రు చంపాడు. పొరుగున ఉన్న కోసల రాజు, రాజు బింబిసారా సోదరుడూ అయిన పసేనాడి బహుమతిగా ఇచ్చిన కాశీ భుభాగాన్ని బహుమతిని వెంటనే తిరిగి పొందారు.
గంగా నదికి ఉత్తరాన ఉన్న లిచావితో రాజు అజాతశత్రు యుద్ధానికి కారణాలలో కొద్దిగా తేడా ఉంది. లిచావీలలో ఐక్యతను దెబ్బతీసేందుకు అజాతశత్రు ఒక మంత్రిని లిచావీల ప్రాంతానికి పంపినట్లు తెలుస్తోంది. ఆయన అక్కడ మూడు సంవత్సరాల కాలం పనిచేసాడు. గంగా నది మీదుగా తన దాడిని ప్రారంభించడానికి, అజతాషాత్రు పాటాలిపుత్ర పట్టణంలో ఒక కోటను నిర్మించాడు. భిన్నాభిప్రాయాలతో నలిగిపోయిన లిచావీలు అజతాషాత్రుతో పోరాడారు. అజతాశాత్రు వారిని ఓడించడానికి పదిహేనేళ్ళు పట్టింది. అజాతశత్రు రెండు కొత్త ఆయుధాలను ఎలా ఉపయోగించాడో జైన గ్రంథాలు చెబుతున్నాయి: ఒక కాటాపుల్టు, ఆధునిక ట్యాంకుతో పోల్చబడిన సైనికవాహనం (జాపత్రితో కప్పబడిన రథం). పాటలీపుత్ర వాణిజ్య కేంద్రంగా ఎదగడం ప్రారంభించి అజాతశత్రు మరణం తరువాత మగధ రాజధానిగా మారింది. హర్యంకా రాజవంశాన్ని శిశునాగ రాజవంశం పడగొట్టింది. క్రీస్తుపూర్వం 345 లో చివరి శిశునాగ పాలకుడు మహానందిని మహాపద్మ నందుడు హత్య చేసాడు. ఈయన "నవ నందులు" అని పిలవబడే వారిలో మొదటివాడు. ఈ మహాపద్మనందుడు, ఆయన ఎనిమిది మంది కుమారులు నవనందులు అని పిలువబడ్డారు.
క్రీస్తుపూర్వం 326 లో అలెగ్జాండరు సైన్యం మగధ పశ్చిమ సరిహద్దులను చేరుకుంది. గంగానది వద్ద మరో భారీ భారతీయ సైన్యాన్ని ఎదుర్కొని విసిగిపోయిన సైన్యం, హైఫాసిసు (ఆధునిక బియాసు నది) వద్ద తిరుగుబాటు చేసి తూర్పు వైపు విజయయాత్ర చేయడానికి నిరాకరించింది. అలెగ్జాండరు తన అధికారి కోనసుతో సమావేశం జరిపిన తరువాత, సింధు నుండి మహాసముద్రం వరకు జయించి తిరిగి రావడం మంచిదని ఒప్పించి దక్షిణ దిశగా తిరిగాడు. క్రీ.పూ 321 నాటికి ధననందుని పతనం తరువాత చంద్రగుప్త మౌర్యుడు చాణుక్యుడి సహాయంతో మొదటి మౌర్యరాజవంశరాజుగా సింహాసనం అధిష్ఠించి మౌర్యసామ్రాజ్య స్థాపన చేసాడు. ఈ సామ్రాజ్యం తరువాత అశోకచక్రవర్తి ఆధ్వర్యంలో దక్షిణ ఆసియాలో విస్తరించింది. ఆయన మొదట 'అశోక ది క్రూయలు' అని పిలువబడ్డాడు. కాని తరువాత బౌద్ధమతం స్వీకరించి శిష్యుడు 'ధర్మ అశోకుడు' అని పిలువబడ్డాడు. ఆయన తరువాత మౌర్య సామ్రాజ్యం ముగిసింది. తరువాత గుప్త సామ్రాజ్యం స్థానంలో షుంగా, ఖరాబియా సామ్రాజ్యాలు స్థాపించబడ్డాయి. గుప్తా సామ్రాజ్యం కాలంలో మగధకు పటాలిపుత్ర రాజధానిగా మిగిలిపోయింది.
భౌగోళికం
మగధ రాజ్యం విస్తరించడానికి ముందు మగధరాజ్యంలో ఆధునిక జిల్లాలైన పాట్నా, జెహానాబాదు, నలంద, ఔరంగాబాదు, దక్షిణ బీహారులోని అర్వాలు నవాడా, గయా, ఉత్తర జార్ఖండులోని కొన్ని ప్రాంతాలు మాత్రమే అందులో అంతర్భాగంగా ఉన్నాయి. మగధకు ఉత్తర సరిహద్దులో గంగా నది, తూర్ప సరిహద్దులో చంపా నది, దక్షిణసరిహద్దులో చోటా నాగపూరు పీఠభూమి, పశ్చిమాన సోను నది సరిహద్దులుగా ఉన్నాయి.
గ్రేటరు మగధలోని ఈ ప్రాంతంలో హిందూ మతానికి పూర్వం ఒక సంస్కృతి, మతవిశ్వాస వ్యవస్థ ఉంది. క్రీస్తుపూర్వం 500 నుండి మొదలైన రెండవ పట్టణీకరణ చాలా వరకు ఇక్కడ ప్రారంభం అయింది. ఇక్కడే జైన మతం బలంగా మారి, బౌద్ధమతం ఉద్భవించింది. మగధ సంస్కృతి ప్రాముఖ్యతను బౌద్ధమతం, జైన మతం, హిందూ మతం వాటికి సంబంధించిన కొన్ని లక్షణాలను (ముఖ్యంగా పునర్జన్మ, కర్మ సిద్ధాంతం మీద నమ్మకం) అవలంబించాయి.
సంస్కృతి
క్రీస్తుపూర్వం 6 వ శతాబ్దానికి ముందు ఉనికిలో ఉన్న అనేక శ్రమణ ఉద్యమకారులు భారతీయ తత్వశాస్త్రం ఆస్థిక, నాస్థిక సంప్రదాయాలను ప్రభావితం చేశారు. ఆత్మ, అణువాదం, యాంటినోమియను నీతి, భౌతికవాదం, నాస్థికత్వం, అజ్ఞేయవాదం, స్వేచ్ఛా సంకల్పానికి ప్రాణాంతకం, కుటుంబ జీవితానికి తీవ్ర సన్యాసం, ఖచ్ఛితమైన అహింసా వంటి అనేక రకాలైన భిన్నమైన విశ్వాసాలకు (అహింస), శాకాహారతత్వం ఉద్యమాలకు శ్రమణౌద్యమం దారితీసింది. మగధ రాజ్యం ఈ ఉద్యమానికి కేంద్రం అయింది.
చివరి 24 వ తీర్థంకరులైన మహావీరుడు జైన మతం పునరుద్ధరించబడి, పునఃస్థాపించబడింది. ఆయన మిలియన్ల సంవత్సరాల క్రితం మొదటి జైన తీర్థంకర రిషభనాథుడు నిర్దేశించిన పురాతన శ్రమణ సంప్రదాయాల తత్వాలు, ప్రకటనలను సంకలనం చేసి, పునరుద్ధరించారు. బుద్ధుడు స్థాపించిన బౌద్ధమతాన్ని రాజ్యంలో రాజపోషణను అందుకుంది.
ఇండోలాజిస్టు జోహన్నెసు బ్రోంఖోర్స్టు అభిప్రాయం ఆధారంగా మగధా సంస్కృతి ఇండో-ఆర్యన్ల వేద రాజ్యాల కంటే కొన్ని విధాలుగా భిన్నంగా ఉంది. ఆయనను "గ్రేటర్ మగధ" అని పిలువబడే సాంస్కృతిక ప్రాంతం ఉనికిని ప్రతిపాదించాడు. ఇది బుద్ధుడు, మహావీరుడు నివసించి మతబోధన చేసిన భౌగోళిక ప్రాంతంగా నిర్వచించబడింది.
బుద్ధుడికి సంబంధించి ఈ ప్రాంతం వాయవ్య దిశలో కోసల రాజధాని శ్రావస్తి నుండి ఆగ్నేయంలో మగధ రాజధాని రాజగ్రిహ వరకు విస్తరించి ఉంది. బ్రోనుఖోర్స్టు అభిప్రాయం ఆధారంగా “వాస్తవానికి అక్కడ గ్రేటరు మగధ సంస్కృతి, ఇది వ్యాకరణ పతంజలి (క్రీ.పూ. 150), అంతకు ముందు కాల వేద సంస్కృతికి భిన్నంగా ఉంది ”. సతపాత బ్రాహ్మణ వంటి వేద గ్రంథాలు ఈ ప్రాంత నివాసులను మాట్లాడేటప్పుడు ఒక అనాగరిక ప్రసంగులుగా భావించారని బౌద్ధ శాస్త్రవేత్త అలెగ్జాండర్ వైన్ వ్రాస్తూ, వేద ఆర్యులకు ఈ ప్రత్యర్థి సంస్కృతి ప్రారంభ బౌద్ధ కాలంలో తూర్పు గంగా మైదానంలో ఆధిపత్యం చెలాయించిందని సూచించడానికి "అధిక సాక్ష్యాలు" ఉన్నాయని వ్రాశారు. కనుక వేద బ్రాహ్మణులు ఈ ప్రారంభ కాలంలో మగధలో అల్పసంఖ్యక వర్గంగా ఉన్నారని భావించబడుతుంది.
మగధలో శ్రమణ సంప్రదాయాలు, జైన మతం, బౌద్ధమతం, అజివికా ఉన్నాయి. బౌద్ధమతం, జైన మతం ప్రాధాన్యత కలిగి ఉన్నాయి. ప్రారంభ మగధ రాజులు శ్రీనికా, బింబిసారా, అజాతశత్రు మొదలైన రాజులు బుద్ధిజం, జైనిజం వంటి మతాలకు ప్రోత్సాహం అందించారు. తరువాత వచ్చిన నంద రాజవంశం (క్రీ.పూ. 345–321) జైన మతాన్ని అనుసరించారు. ఈ శ్రమణ మతాలు వేద దేవతలను ఆరాధించలేదు. ఒకరకమైన సన్యాసం, ధ్యానం విధానాలను అభ్యసించాయి. వీరు గుండ్రని ఖననంచేసిన గుట్టలను (బౌద్ధమతంలో స్థూపాలు అని పిలుస్తారు) నిర్మించారు. ఈ మతాలు ఆధ్యాత్మిక జ్ఞానం ద్వారా పునర్జన్మ, కర్మసిద్ధాంతం చక్రం నుండి విముక్తిని కూడా కోరింది.
మగధ సామ్రాజ్యాలు
వంశాలు : బృహద్రథ వంశం, ప్రద్యోత వంశం, శిశునాగ వంశం, (క్రీ.పూ 684 - 424 ), నంద వంశం, మౌర్య వంశం, సుంగ వంశం, కాణ్వ వంశం, గుప్త వంశం.
16 మహా జనపాదలలో, మగధ జనపదం, అశోకుని కాలంలో ఉత్థాన దశకు చేరుకున్నది.
నంద సామ్రాజ్యం
నంద వంశ స్థాపకుడు, మహానందిన్ కుమారుడు మహాపద్మనందుడు. ఇతను తన 88వ యేట మరణించాడు. నందవంశం తరువాత మౌర్య వంశం రాజ్యం స్థాపించింది.
నంద వంశంలో చివరి వాడు ధననందుడు. ఇతని కాలంలోనే అలెగ్జాండర్ భారత్పై
బృహద్రథ వంశము
పురాణాలలో కానవచ్చే రాజ్యాలు, రాజులు.
ప్రద్యోత వంశం
వాయు పురాణం అనుసారం క్రీ.పూ. 799-684 పాలించిన సామ్రాజ్యం.
పుడుగుర్తి
పుడుగుర్తి, తెలంగాణ రాష్ట్రం, వికారాబాదు జిల్లా, పూడూర్‌ మండలంలోని గ్రామం.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 193 ఇళ్లతో, 893 జనాభాతో 259 హెక్టార్లలో విస్తరించి ఉంది. గ్రామంలో మగవారి సంఖ్య 444, ఆడవారి సంఖ్య 449. షెడ్యూల్డ్ కులాల సంఖ్య 211 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 574695 .పిన్ కోడ్: 501501.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల చెంగోముల్లోను, ప్రాథమికోన్నత పాఠశాల కన్కల్లోను, మాధ్యమిక పాఠశాల కన్కల్లోనూ ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల పరిగి (వికారాబాద్)లోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల, మేనేజిమెంటు కళాశాల హైదరాబాదులోను, పాలీటెక్నిక్ వికారాబాద్లోనూ ఉన్నాయి.సమీప వృత్తి విద్యా శిక్షణ పాఠశాల వికారాబాద్లోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు హైదరాబాదులోనూ ఉన్నాయి.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. లాండ్ లైన్ టెలిఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆశా కార్యకర్త గ్రామం నుండి 5 కి.మీ. లోపు దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 6 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
పుడ్గుర్తిలో భూ వినియోగం కింది విధంగా ఉంది:
నీటిపారుదల సౌకర్యాలు
పుడ్గుర్తిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
పుడ్గుర్తిలో ఈ కింది వస్తువులు ఉత్పత్తి అవుతున్నాయి.
గుంజి వెంకట రత్నం
గుంజి వెంకటరత్నం కవి, విమర్శకుడు, నాటకకర్త, బహుగ్రంథకర్త. అతను "హంసవింశతి" పై విశిష్టమైన కృషిచేసాడు. విజ్ఞానసర్వస్వాల నిర్మాణం వెంకటరత్నం గారి అభిమానాంశం. విజ్ఞాన సర్వస్వాల నిర్మాణ పద్ధతుల గురించి ప్రత్యేక గ్రంథాలు రచించాడు.
జీవిత విశేషాలు
గుంజి వెంకటరత్నం ఆంధ్రప్రదేశ్ లోని నెల్లూరు జిల్లాకు చెందిన కలిచేడులో   వెంకటలక్ష్మమ్మ,  వెంకటేశ్వర్లు దంపతులకు 1937 మే 16న  జన్మించాడు. అతను కాకతీయ విశ్వవిద్యాలయం నుండి ఎం.ఏ, ఎం.లిట్‌., పిహెచ్‌.డి. డిగ్రీలను పూర్తి చేసాడు. హంసవింశతి - సమకాలీన జీవిత విధానం అనే అంశంపై ఎంలిట్ సిద్దాంత గ్రంథం సమర్పించాడు. అతను వరంగల్లు జిల్లా  లోని సి.కె.ఎం. కళాశాలలో 1970 నుండి తెలుగు శాఖలో అధ్యాపకునిగానూ,రీడర్‌గాను, తెలుగు విభాగ శాఖాధ్యక్షులుగాను పనిచేసి 1995లో పదవీ విరమణ చేసాడు. తదనంతరం వరంగల్ జిల్లాలోని శ్రీ పొట్టి శ్రీరాములు తెలుగు విశ్వవిద్యాలయం లోని జానపద గిరిజన విజ్ఞానపీఠం లో  2009 నుండి 2011 వరకు రీసెర్చ్ ఫెలోగా పనిచేసాడు. 1996 లో  కళాదీప్తి  సాంస్కృతిక సంస్థ  "విజ్ఞాన సర్వస్వనిధి" అనే బిరుదునిచ్చింది.
పరిశోధన,సంపాదకత్వం
వెంకటరత్నం గారి పర్యవేక్షణలో పదిమంది పిహెచ్‌.డి డిగ్రీలు, ముగ్గురు యం.ఫిల్‌ డిగ్రీలు పొందారు.
మీనాక్షి శ్రీనివాసన్
మీనాక్షి శ్రీనివాసన్ (జననం 1971 జూన్ 11) భారతీయ శాస్త్రీయ నృత్య కళాకారిణి, కొరియోగ్రాఫర్. భరతనాట్యంలోని పందనల్లూర్ శైలిలో ఆమె ప్రతిభావంతురాలు. ఆమె అలార్మెల్ వల్లి వద్ద శిక్షణ పొందింది. ఈ సాంప్రదాయ శైలి యువ తరం నృత్యకారులలో అత్యంత ఆశాజనకమైన సోలో వాద్యకారులలో ఒకటిగా పరిగణించబడుతుంది.
ఆమె మద్రాస్ మ్యూజిక్ అకాడమీ వార్షిక అంతర్జాతీయ నృత్యోత్సవం, సింగపూర్‌లోని SIFAS ఫెస్టివల్ ఆఫ్ ఇండియన్ క్లాసికల్ మ్యూజిక్ అండ్ డ్యాన్స్, ప్యారిస్‌లోని మ్యూసీ గుయిమెట్ వంటి అనేక ఇతర కార్యక్రమాలలో ప్రదర్శన ఇచ్చింది. ఆమె 2011లో సంగీత నాటక అకాడమీ నుండి ఉస్తాద్ బిస్మిల్లా ఖాన్ యువ పురస్కారాన్ని అందుకుంది.
ప్రొఫెషనల్ ఆర్కిటెక్ట్ కూడా అయిన ఆమె తమిళనాడులోని చెన్నైలో కాల్మ్ స్టూడియో అనే బోటిక్ ఆర్కిటెక్చరల్ ప్రాక్టీస్‌ను నిర్వహిస్తోంది.
ప్రారంభ జీవితం
1971 జూన్ 11న చెన్నైలో జన్మించిన మీనాక్షి శ్రీనివాసన్ మొదట కళాక్షేత్ర ఫౌండేషన్ కు చెందిన వెంకటాచలపతి దగ్గర భరతనాట్యంలో శిక్షణ పొందింది. తర్వాత ఆమె అలార్మెల్ వల్లి దగ్గర శిక్షణ తీసుకుంది.
కెరీర్
దక్షిణ భారతదేశంలోని మద్రాస్ మ్యూజిక్ అకాడమీ, బ్రహ్మ గానసభ, కృష్ణ గానసభ వంటి ముఖ్యమైన సభలలో ఆమె ప్రదర్శనలు ఇచ్చింది.
ఆమె బెంగుళూరు హబ్బా, నాదం ఫెస్టివల్, పరిక్రమ ఫెస్టివల్, శిల్పారామన్ డ్యాన్స్ ఫెస్టివల్, కోల్‌కతాలోని డోవర్ లేన్ మ్యూజిక్ కాన్ఫరెన్స్, దేవదాసి ఫెస్టివల్, సూర్య ఫెస్టివల్, స్వరాలయ ఫెస్టివల్, నిశాగంధి ఫెస్టివల్‌తో సహా దేశంలోని ఇతర ప్రాంతాలలో నృత్యోత్సవాలలో ప్రదర్శన ఇచ్చింది.
అంతర్జాతీయంగా ఆమె SIFAS ఫెస్టివల్ ఆఫ్ ఇండియన్ క్లాసికల్ మ్యూజిక్ & డ్యాన్స్‌లో ఎస్ప్లానేడ్ - థియేటర్స్ ఆన్ ది బే ఇన్ సింగపూర్, సింగపూర్ రిపర్టరీ థియేటర్; మలేషియాలోని రామ్లీ ఇబ్రహీం సూత్ర డ్యాన్స్ థియేటర్, కెనడాలోని వాంకోవర్‌లో గైట్ టు ది స్పిరిట్ ఫెస్టివల్, ఇంగ్లాండ్‌లోని లండన్‌లో యంగ్ మాస్టర్స్ ఫెస్టివల్, ఫ్రాన్స్‌లోని పారిస్‌లో మ్యూసీ గుయిమెట్. ఆమె హాలండ్, బెల్జియంలలో కూడా ప్రదర్శనలు ఇచ్చింది.
మూలాలు
వర్గం:1971 జననాలు వర్గం:భారతీయ నాట్య కళాకారులు వర్గం:సంగీత నాటక అకాడమీ అవార్డు గ్రహీతలు వర్గం:ఇండియన్ క్లాసికల్ కొరియోగ్రాఫర్ వర్గం:భారతీయ శాస్త్రీయ సంగీతము
మీటర్ (2023 సినిమా)
మీటర్‌ 2023లో తెలుగులో విడుదలైన సినిమా. మైత్రీ మూవీ మేకర్స్‌ సమర్పణలో  క్లాప్ ఎంట‌ర్‌టైన్‌మెంట్ బ్యానర్‌పై చిరంజీవి (చెర్రీ), హేమలత పెదమల్లు నిర్మించిన ఈ సినిమాకు రమేశ్‌ కడూరి దర్శకత్వం వహించాడు. కిరణ్ అబ్బవరం, అతుల్య రవి, పోసాని కృష్ణమురళి, సప్తగిరి ప్రధాన పాత్రల్లో నటించిన ఈ సినిమా టీజర్‌ను 2023 మార్చి 22న, ట్రైలర్‌ను విడుదల చేసి , సినిమాను 2023 ఏప్రిల్ 7న విడుదల చేసి, 2023 మే 5న  నెట్‌ఫ్లిక్స్‌ ఓటీటీలో స్ట్రీమింగ్ ప్రారంభంకానుంది.
మూలాలు
వర్గం:2023 తెలుగు సినిమాలు
శకుంతల దేవి
శకుంతల దేవి 2020లో విడుదలైన హిందీ సినిమా. సోనీ పిక్చర్స్‌ నెట్‌వర్క్స్‌ నిర్మించిన ఈ చిత్రానికి అను మేనన్‌ దర్శకత్వం వహించాడు. విద్యా బాలన్, జిషు సేన్‌ గుప్త, సన్య మల్హోత్ర, అమిత్‌ సాధి ప్రధాన పాత్రల్లో నటించిన ఈ సినిమా ట్రైలర్ ను జులై 15న, సినిమాను 31 జులై 2020న అమెజాన్‌ ప్రైమ్ లో విడుదలైంది.
కథ
శకుంతలాదేవి (విద్యా బాలన్) తండ్రి బిషా మిత్ర మణి (ప్రకాష్‌ బెళవాడి) శిక్షణలో గణిత మేధావిగా ఎదుగుతుంది. దీంతో విదేశాలకు వెళ్లిన శకుంతల అక్కడ మరింత పరిజ్ఞానం సాధించడంతో పాటు అందరినీ ఆశ్చర్యపరిచే విజయాలు సాధిస్తుంది. శకుంతల దేవి పరితోష్ బెనర్జీ(జిష్షు సేన్ గుప్తా)  ఐ.ఏ.ఎస్‌ ఆఫీసర్‌ని పెళ్లి చేసుకొని అను (సాన్యా మల్హోత్రా) కు జన్మనిస్తుంది. ఆమె వైవాహిక జీవితంలో ఎలాంటి ఒడుదొడుకులు ఎదుర్కొంది?? భర్త, కూతురు ఆమెకు ఎందుకు దూరమవుతారు?? మళ్ళీ వారు కలిసారా లేదా అనేదే మిగతా సినిమా కథ.
మూలాలు
వర్గం:2020 సినిమాలు
కనగల్ మండలం
కనగల్ మండలం, తెలంగాణ రాష్ట్రం, నల్గొండ జిల్లా లోని మండలం.
2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం నల్గొండ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 24  రెవెన్యూ గ్రామాలు ఉన్నాయి. మండల కేంద్రం కంగల్.
గణాంకాలు
thumb|2016 పునర్వ్యవస్థీకరణకు ముందు అవిభక్త నల్గొండ జిల్లా పటంలో మండల స్థానం 2011 భారత జనగణన గణాంకాల ప్రకారం మండల పరిధిలోని జనాభా - మొత్తం 44,029 - పురుషులు 22,513 - స్త్రీలు 21,516
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 226 చ.కి.మీ. కాగా, జనాభా 41,615. జనాభాలో పురుషులు 21,277 కాగా, స్త్రీల సంఖ్య 20,338. మండలంలో 10,391 గృహాలున్నాయి.
ఉద్ధవ్ ఠాక్రే మంత్రివర్గం
2019లో మహారాష్ట్ర అసెంబ్లీ ఎన్నికల్లో అనంతరం శివసేన, ఎన్సీపీ, కాంగ్రెస్‌ల ‘మహా వికాస్‌ అఘాడీ’ ప్రభుత్వం ఏర్పిడినది. ఉద్ధవ్ ఠాక్రే ముఖ్యమంత్రిగా, నేషనలిస్ట్‌ కాంగ్రెస్‌ పార్టీ(ఎన్సీపీ) నుండి అజిత్‌పవార్‌ ఉప ముఖ్యమంత్రిగా, మంత్రిగా ఆదిత్య ఠాక్రే 2019 డిసెంబర్ 28న  ప్రమాణ స్వీకారం చేయగా డిసెంబర్ 31న 36 మందిని ఉద్ధవ్‌ ఠాక్రే మంత్రివర్గంలో  చేర్చుకున్నాడు.
మూలాలు
వర్గం:2019 సంఘటనలు వర్గం:మహారాష్ట్ర జాబితాలు
కొండపాక మండలం
కొండపాక మండలం, తెలంగాణ రాష్ట్రం, సిద్ధిపేట జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లాలో ఉండేది. ప్రస్తుతం ఈ మండలం గజ్వేల్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సిద్దిపేట డివిజనులో ఉండేది.ఈ మండలంలో  21  రెవెన్యూ గ్రామాలు ఉన్నాయి.నిర్జన గ్రామాలు లేవు. కొండపాక ఈ మండలానికి కేంద్రం.
మండల జనాభా
thumb|2016 పునర్వ్యవస్థీకరణకు ముందు అవిభక్త మెదక్ జిల్లా పటంలో మండల స్థానం 2011 భారత జనగణన గణాంకాల ప్రకారం మొత్తం మండల జనాభా 48,592, పురుషులు 24,216, స్త్రీలు 24,376. 2016 లో జరిగిన పునర్వ్యవస్థీకరణ తరువాత, ఈ మండల గణాంకాలేమీ మారలేదు. మండల వైశాల్యం 228 చ.కి.మీ. కాగా, జనాభా 48,592. జనాభాలో పురుషులు 24,216 కాగా, స్త్రీల సంఖ్య 24,376. మండలంలో 10,922 గృహాలున్నాయి.
కొండపాక రుద్రేశ్వరాలయం
దాదాపు 900 సం.ల. క్రితం కొండపాకలో నిర్మితమైన శ్రీ రుద్రేశ్వర స్వామి ఆలయం అతి పురాతనమైందిగా పేర్గాంచింది. సా.శ.1094వ సంవత్సరంలో మొదటి కాకతీయ రుద్రదేవుడు, తన పరిపాలనాకాలంలో,కాకతీయ సామ్రాజ్యం నలుదిశలా రుద్రేశ్వరస్వామికి పలు ఆలయాలను నిర్మింపజేశాడు. ఆ పరంపరలోనిదే ఈ కొండపాక రుద్రేశ్వరాలయం. 14, 15, 2006 అక్టోబరు 16లో స్థానిక రుద్రేశ్వరాలయ ప్రాంగణంలోనే బ్రహ్మశ్రీ శ్రీరామ సిద్ధాంతిగారి శతజయంతి ఉత్సవాలు జరిగాయి.
పన్సెమాల్ శాసనసభ నియోజకవర్గం
పన్సెమాల్ శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం బర్వానీ జిల్లా, ఖర్గోన్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. పన్సెమాల్ నియోజకవర్గం 2008లో నియోజకవర్గాల పునర్విభజనలో భాగంగా నూతనంగా ఏర్పడింది.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
డబ్ల్యూడబ్ల్యూడబ్ల్యూ
డబ్ల్యూడబ్ల్యూడబ్ల్యూ (ఎవరు ఎక్కడ ఎందుకు) 2021లో తెలుగు, తమిళ భాషల్లో విడుదలయిన సినిమా. రామంత్ర క్రియేషన్స్‌ బ్యానర్ పై నిర్మించిన ఈ చిత్రానికి కె.వి. గుహన్‌ దర్శకత్వం వహించాడు. ఈ సినిమా 2021 డిసెంబరు 24న సోనిలివ్ లో విడుదలయింది.
టీజర్ విడుదల
అదిత్‌ అరుణ్‌, శివాని రాజశేఖర్‌, ప్రియదర్శి ప్రధాన పాత్రల్లో నటించిన ఈ సినిమా టీజర్ ను 14 జనవరి 2021న విడుదల చేశారు.
మూలాలు
వర్గం:2021 తెలుగు సినిమాలు వర్గం:2021 సినిమాలు
మెదక్ మండలం
మెదక్ మండలం, తెలంగాణ రాష్ట్రంలోని మెదక్ జిల్లాకు చెందిన మండలం.ఇది రెవిన్యూ డివిజన్ పరిపాలన కేంద్రం. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం మెదక్ రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 15   రెవెన్యూ గ్రామాలు ఉన్నాయి.నిర్జన గ్రామాలు లేవు. మండల కేంద్రం మెదక్.
గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 141 చ.కి.మీ. కాగా, జనాభా 74,275. జనాభాలో పురుషులు 35,916 కాగా, స్త్రీల సంఖ్య 38,359. మండలంలో 15,783 గృహాలున్నాయి.
2011 భారత జనాభా గణాంకాల ప్రకారం మండల జనాభా - మొత్తం 1,15,177 - పురుషులు 55,734 - స్త్రీలు 59,443
ఔటర్ రింగు రోడ్డు, హైదరాబాద్
ఔటర్ రింగ్ రోడ్ (నెహ్రూ వెలి చుట్టు బాట) తెలంగాణ రాష్ట్ర రాజధాని హైదరాబాద్ చుట్టూ 8 వరుసలతో 158 కిలోమీటర్ల మేర నిర్మించిన రహదారి. ఈ వెలి చుట్టు బాట హైదరాబాద్ మహానగర పాలక సంస్థ ద్వారా రూ. 6,696 కోట్ల వ్యయంతో నిర్మించబడింది. జపాన్ అంతర్జాతీయ సహకార సంస్థ (జపాన్ ఇంటర్నేషనల్ కోఆపరేషన్ ఏజెన్సీ) రూ. 3.123 కోట్లు సహాయం చేసింది. గంటకు 100 కిలోమీటర్ల వేగంతో వాహనాలు వెళ్లేలా ఈ రహదారి రూపొందించబడింది. ఈ రహదారిలోని పెద్ద భాగం అనగా 124 కిలోమీటర్ల మేర హైటెక్ సిటీ, నానక్ రాం గూడా, రాజీవ్ గాంధీ అంతర్జాతీయ విమానాశ్రయం, ఐకెపి నాలెడ్జ్ పార్క్, హార్డ్వేర్ పార్క్, తెలంగాణ రాష్ట్ర పోలీసు అకాడమీ, సింగపూర్ ఫైనాన్షియల్ జిల్లా, గేమ్స్ గ్రామముల మీదుగా వెళుతుంది. ఇది 2012 డిసెంబరులో ప్రారంభించబడింది.
వెలి చుట్టు బాట 44, 65, 161, 163, 765 మొదలైన జాతీయ రహదారులను కలుపుతుంది. దీనివల్ల నిజామాబాద్, ఆదిలాబాద్ వంటి నగరాలనుండి జాతీయ రహదారి 44 ద్వారా రాజీవ్ గాంధీ అంతర్జాతీయ విమానాశ్రయానికి ప్రయాణించే సమయం తగ్గుతుంది.
మూలాలు
వర్గం:జాతీయ రహదారులు వర్గం:హైదరాబాదు రవాణా వర్గం:తెలంగాణ రహదారులు
పార్సిగుట్ట
పార్సిగుట్ట, తెలంగాణ రాష్ట్ర రాజధాని హైదరాబాదులోని ఒక ప్రాంతం. ఇది సికింద్రాబాదు కు సమీపంలో ఉంది. ఈ ప్రాంతంలో నివాసగృహాలు, దేవాలయాలు ఎక్కువగా ఉన్నాయి. ఇది బౌద్ధానగర్ మున్సిపల్ డివిజన్, సికింద్రాబాదు అసెంబ్లీ, లోకసభ నియోజకవర్గాల పరిధిలోకి వస్తుంది.
ఉపప్రాంతాలు
ఇక్కడ న్యూ అశోక్ నగర్, సంజీవపురం, ఎల్‌ఎన్ నగర్, అంబర్ నగర్, అల్లాడి రాజ్‌కుమార్ నగర్, వారసిగూడ, వినోభా కాలనీ అనే ఉప ప్రాంతాలు ఉన్నాయి.
సంస్కృతి
ఈ ప్రాంతంలో హిందువులు, ముస్లింలు, క్రైస్తవులు, పార్సీల తో సహా అన్ని మతాలకు చెందిన సంస్కృతులు ఉన్నాయి. వినాయక చవితి, నవరాత్రి పండుగల సందర్భంగా ఈ ప్రాంతంలో వినాయకుడు, దుర్గాదేవి విగ్రహాలను ప్రతిష్ఠించి ఉత్సవాలు జరుపుకుంటారు. అలాగే రంజాన్, క్రిస్టమస్ పండుగలను కూడా జరుపుకుంటారు.
రవాణా
దీనికి సమీపంలో పద్మారావు నగర్, వారసిగూడ, రాంనగర్, ముషీరాబాద్ ఉన్నాయి. ఇక్కడికి సమీపంలో నగరంలోనే అతిపెద్ద చేపల మార్కెటు ఉంది. తెలంగాణ రాష్ట్ర రోడ్డు రవాణా సంస్థ ఆధ్వర్యంలో పార్సిగుట్ట మీదుగా 44 నెంబరు బస్సు, సికింద్రాబాద్ రెతిఫైల్ బస్టాండ్ నుండి పార్సిగుట్టకు నడుపబడుతోంది. సికింద్రాబాద్ రైల్వే స్టేషను, జామియా ఉస్మానియా రైల్వే స్టేషను, ఆర్ట్స్ కాలేజ్ రైల్వే స్టేషను సమీపంలో ఉన్నాయి.
మూలాలు
వర్గం:హైదరాబాదులోని ప్రాంతాలు
జుట్టు పెరుగుదల విధానం
thumb
జుట్టు నిర్మాణం దశ
మీ జుట్టు నిర్మాణాన్ని రెండు భాగాలుగా విభజించవచ్చు:
1. ఫోలికల్ లోపల నిర్మాణం.
ఫోలికల్ లోపల నిర్మాణం నాలుగు భాగాలుగా వర్గీకరించబడింది.
ఎ. హెయిర్ బల్బ్
బి. డెర్మల్ పాపిల్లా
హెయిర్ షాఫ్ట్ నిర్మాణం మూడు ప్రాంతాలను కలిగి ఉంటుంది.
ఎ. క్యూటికల్
బి. కార్టెక్స్
సి. మెడుల్లా